Legend of Aukelenuiaiktc. 71 



koi, moku ae la kona mau wawae a kaawale loa, a ma keia moku ana o kona mau 

 wawae, lie mea lealea iho la ia i ko Namakaokaliai inanao. I aku o Namakaokaliai 

 ia Aukelenuiaiku: "U! akaBi ka ka mea maikai nui wale au, e oki hou mai ana oe"; 

 a lohe o Aukelenuiaiku, ooki aku la ia i ke koi, a moku na oloolo wawae, pela no ka 

 Aukelenuiaiku ooki ana a hiki i ke poo. Mahope o keia okioki ana, ua kaawale loa 

 kela wahi keia wahi o ke kino o Namakaokahai, aka, aole nae he pau o ka olelo 

 ma kona waha. 



A pau loa ke kino o Namakaokahai i ka moku i ke koi a Aukelenuiaiku, ninau 

 ae la ke poo o Namakaokahai ia Aukelenuiaiku: "Ea! pau ae la kau mea maikai e 

 ke kane?" "Ae, ua pau loa ae la, no ka mea, a moku keia mea he kanaka, he make 

 kona hope." Mahope o keia olelo a Aukelenuiaiku, pane mai o Namakaokahai : " Ae, 

 pau ae la kau mea maikai, o ka'u mea maikai koe." Ma keia olelo a Namakaokahai, 

 hoi ae la kona kino a hui ma kahi mua, pela na wahi a pau loa i kaawale, a ola ae la 

 ia e like me mamua. 



Kahea aku la ia i kona mau kaikunane eha, oia o Kaneapua, Kanemoe, Leapua, 

 Kahaumana. A hiki mai la na kaikunane i mua o ko lakou kaikuahine, o Namaka- 

 okahai, i aku la ia : "E aha la wau, e pali paha wan?" Ae aku la na kaikunane, "ae, e 

 pali oe." Ia wa, ku ana ua pali, lele koae, laumania, nanao, nihinihi; hamo ae la o 

 Aukelenuiaiku me ka makau a me ka hopohopo. Alaila, oili ae la o Namakaokahai 

 a ku ana maluna o ka welau o ka pali, a nana iho i ke kane me ka ninau iho : "E aha 

 ana oe?" I aku ke kane: "E mahalo iho ana au, o kau mea maikai, o ka'u mea mai- 

 kai, na ka kaua keiki ia." Ma keia olelo a Aukelenuiaiku, he kanaaho wale ae no, he 

 makau kona e noho ana. 



Ia Namakaokahai e ku ana i luna o ka pali, kahea iho la i na kaikunane ona 

 eha: "E aha la wau, e kai paha?" Ae aku na kaikunane, "ae, e kai oe." Lilo ae la 

 ka aina i kai, he nalu ma na wahi a pau loa, aohe wahi kaawale i koe, a o Aukelenui- 

 aiku, i loko o ka manawa e poi nei ka nalu, oili ae la o Namakaokahai, a ninau mai 

 la i ke kane: "E Aukelenuiaiku, e aha ana oe?" I aku ke kane: "E mahalo ae ana 

 au i keia mea maikai au." 



A mahope o ke kai, kuu iho la o Namakaokahai i ke kino ahi ona, pau ae la 

 ka aina i ke ahi a puni, aohe wahi i koe. A o ke kane hoi o Aukelenuiaiku, aia i loko 

 o ka lapalapa o ke ahi kahi i noho ai. Alaila, ninau iho ka wahine: ""E aha ana oe e 

 Aukelenuiaiku?" "E mahalo ae ana au i keia mea maikai au o ke ahi." 



